Suid-Afrikaner sterf in vliegongeluk | Maroela Media
Suid-Afrikaner sterf in vliegongeluk
'n Suid-Afrikaanse vlieënier en sy Australiese passasier is dood nadat hulle vliegtuig in die ooste van Indonesië neergestort het.
'n Woordvoerder van die Susi Air lugredery, Christian Strombeck, sê hulle was die enigste twee persone aan boord van die Pilatus PC-6. Die Australiër was glo 'n fotograaf op 'n huurvlug. Die slagoffers is intussen in die internasionale media geïdentifiseer as die Suid-Afrikaner, Jonathan Willis, en die Australiër, Ian Douglas. Strombeck sê die vliegtuig het omstreeks 11:30 Suid-Afrikaanse tyd in Oos-Kalimantan neergestort. Hulle was glo besig met lugfotografie toe die vliegtuig neergestort het. Dit was die lugredery Susi Air se derde noodlottige ongeluk binne 'n jaar.